EkBass/fiwiki-20250220-pages-articles huggingface dataset:
Yhdysvaltain 11. panssaroitu ratsuväkirykmentti

11\. panssaroitu ratsuväkirykmentti () on Yhdysvaltain maavoimien vuonna 1901 perustettu joukko-osasto, jonka tukikohta sijaitsee Fort Irwinissä Kaliforniassa. Rykmentti on palvellut toisessa maailmansodassa, Vietnamin sodassa, Persianlahden sodassa ja Irakin sodassa. Luokka:Yhdysvaltain maavoimat Luokka:Panssarijoukot
Quinton Fortune

Quinton Fortune (s. 21. toukokuuta 1977 Kapkaupunki) on eteläafrikkalainen jalkapalloilija. Hän edusti urallaan muun muassa Manchester Unitedia, Atlético Madridia ja Bolton Wanderersia. Maajoukkueessa Fortune pelasi 47 ottelua ja osallistui MM-kisoihin vuosina 1998 ja 2002. == Pelaajaura == Fortune muutti Etelä-Afrikasta Englantiin jo 11-vuotiaana pelaamaan Tottenham Hotspurin juniorijoukkueessa koulunkäynnin ohella. Hän ei kuitenkaan koskaan pelannut seuran edustusjoukkueessa. Fortune ei saanut Englannissa työlupaa, joten hän muutti Espanjaan pelaamaan Atlético Madridissa. 1. elokuuta 1999 Manchester United osti Fortunen ja hän debytoi englantilaisseurassa 30. elokuuta samana vuonna ottelussa Newcastle Unitedia vastaan. Alun perin United hankki Fortunen hyökkäävänä vasemman kenttäpuolen laiturina, mutta eteläafrikkalainen osoitti että hän osasi pelata useammalla pelipaikalla. Alex Ferguson peluuttikin pääosin Fortunea keskus- tai vasempana laitapuolustajana. Keväällä 2006 Fortune sai jättää Unitedin. Seuraavan kauden hän pelasi Bolton Wanderersissä. MM-kilpailuissa 2002 Fortune pelasi avauskokoonpanossa Etelä-Afrikan kaikissa kolmessa ottelussa. == Lähteet == == Aiheesta muualla == *Quinton Fortune Soccerbase-tietokannassa Luokka: Eteläafrikkalaiset jalkapalloilijat Luokka:Vuonna 1977 syntyneet Luokka:Elävät henkilöt
Topografia

Topografia tarkoittaa maan pinnanmuotojen yksityiskohtaista kuvaamista.Pieni sivistyssanakirja Muodot esitetään yleensä kartalla korkeuskäyrien avulla, joskus myös varjostamalla tai värittämällä eri korkeudella olevat alueet eri väreillä.Center for Geographc Information Topografiaan voidaan liittää myös maanpinnan laatu (metsää vai peltoa); jos halutaan rajoittua pelkästään korkeussuhteiden kuvaamiseen, tätä voidaan kutsua orografiaksi. Topografiasta saadaan tietoa joko paikan päällä korkeusmittarilla ja takymetrillä tai nykyisin yhä useammin GPS-laitteistolla, tai sitten kaukokartoituksen keinoin. == Katso myös == * Maisemamaalauksen sanastoa == Lähteet == == Aiheesta muualla == * Luokka:Seulonnan keskeiset artikkelit
Tadamichi Kuribayashi

Kenraali Tadamichi Kuribayashi (, 7. heinäkuuta 1891 Nagano, Japani – 23. maaliskuuta 1945 Iwo Jima, Japani) oli japanilainen kenraali ja Iwo Jiman varuskunnan komentaja toisessa maailmansodassa. Hän otti osaa miehineen Iwo Jiman taisteluun, jossa kaatui. Erkki Arnin mukaan Kuribayashi ja koko hänen esikuntansa olisi tehnyt seppukun kun tuli selväksi että heitä uhkasi sotavankeus. Toisen teorian mukaan Kuribayashi olisi riisunut sotilasmerkkinsä ja kaatunut viimeisissä taisteluissa rivimiehenä, jotta taistelujen jälkeen ruumista ei voitaisi tunnistaa. Clint Eastwoodin elokuvassa Kirjeitä Iwo Jimalta (2006) Kuribayashin roolin esittää Ken Watanabe. Luokka:Japanilaiset kenraalit Luokka:Vuonna 1891 syntyneet Luokka:Vuonna 1945 kuolleet
Melonta kesäolympialaisissa 2008

2008 kesäolympialaisten melontakilpailuissa miehet kilpailivat ratamelonnassa yhdeksässä ja koskimelonnassa kolmessa luokassa. Naiset kilpailivat ratamelonnassa kolmessa ja koskimelonnassa yhdessä luokassa. Kilpailupaikkana toimi Shunyi Olympic Rowing-Canoeing Park. Kilpailut käytiin 11.–23. elokuuta. == Mitalistit == === Ratamelonta === ==== Miehet ==== Luokka Kultaa Hopeaa Pronssia Kanadalainen yksikkö 500 m Maksim Opalev David Cal Juri Tšeban Kanadalainen yksikkö 1 000 m Attila Vajda David Cal Thomas Hall Kanadalainen kaksikko 500 m Meng Guanliang ja Yang Wenjun Sergei Ulegin ja Aleksandr Kostoglod Christian Gille ja Thomasz Wylenzek Kanadalainen kaksikko 1 000 m Andrei Bahdanovitš ja Aljaksandr Bahdanovitš Christian Gille ja Thomasz Wylenzek György Kozmann ja Tamás Kiss Kajakkiyksikkö 500 m Ken Wallace Adam van Koeverden Tim Brabants Kajakkiyksikkö 1 000 m Tim Brabants Eirik Verås Larsen Ken Wallace Kajakkikaksikko 500 m Saul Craviotto ja Carlos Pérez Ronald Rauhe ja Tim Wieskötter Raman Pjatrušenka ja Vadzim Mahneu Kajakkikaksikko 1 000 m Martin Hollstein ja Andreas Ihle Kim Wraae Knudsen ja René Holten Poulsen Andrea Facchin ja Antonio Massimiliano Scaduto Kajakkinelonen 1 000 m Raman Pjatrušenka, Aljaksei Abalmasau, Artur Litvintšuk ja Vadzim Mahneu Richard Riszdorfer, Michal Riszdorfer, Erik Vlček ja Juraj Tarr Lutz Altepost, Norman Bröckl, Torsten Eckbrett ja Björn Goldschmidt ==== Naiset ==== Luokka Kultaa Hopeaa Pronssia Kajakkiyksikkö 500 m Inna Osipenko-Radomska Josefa Idem Katrin Wagner-Augustin Kajakkikaksikko 500 m Katalin Kovács ja Nataša Janić Beata Mikolajczyk ja Aneta Konieczna Marie Delattre ja Anne-Laure Viard Kajakkinelonen 500 m Fanny Fischer, Nicole Reinhardt, Katrin Wagner-Augustin ja Conny Wassmuth Katalin Kovács, Gabriella Szabó, Danuta Kozák ja Nataša Janić Lisa Oldenhof, Hannah Davis, Chantal Meek ja Lyndsie Fogarty === Koskimelonta === Luokka Kultaa Hopeaa Pronssia Miesten kanadalainen yksikkö Michal Martikán David Florence Robin Bell Miesten kanadalainen kaksikko Pavol ja Peter Hochschorner Jaroslav Volf ja Ondřej Štěpánek Mihail Kuznetsov ja Dmitri Larionov Miesten kajakkiyksikkö Alexander Grimm Fabien Lefevre Benjamin Boukpeti Naisten kajakkiyksikkö Elena Kaliská Jacqueline Lawrence Violetta Oblinger-Peters Luokka:Kesäolympialaiset 2008 2008
Jung Ji-Hyun

Jung Ji-Hyun (s. 26. maaliskuuta 1983) on eteläkorealainen kreikkalais- roomalaisen tyylin painija ja olympiavoittaja. Jung voitti olympiakultaa 2004 Ateenasta 60 kilogramman painoluokasta kukistettuaan loppuottelussa kuubalaisen Roberto Monzonin. 2007 MM-kisoista hän saavutti pronssia. Jungilla on lisäksi hopeamitali 2005 opiskelijoiden MM-kilpailuista. Jung on 165 senttimetriä pitkä ja painaa 66 kilogrammaa. ==Lähteet== * Jung Ji-Hyun FILA:n tietokannassa Luokka:Eteläkorealaiset kreikkalais-roomalaisen tyylin painijat Luokka:Eteläkorealaiset olympiavoittajat Luokka:Vuonna 1983 syntyneet Luokka:Elävät henkilöt
Simen Lieungh

Simen Lieungh (16. maaliskuuta 1960) on norjalainen johtaja, joka toimi pörssiyhtiö Aker Solutions ASA:n toimitusjohtajana maaliskuusta 2008 alkaen 16. kesäkuuta 2010 saakka. == Ura == Norjalainen Lieungh on valmistunut Norjan teknis-luonnontieteellisesta yliopistosta. Ennen Aker-yhtiöitä hän työskenteli Norjan puolustusvoimien tutkimusinstituutissa (). Lieungh aloitti Aker- yhtiöissä vuonna 1988 ja työskenteli ennen toimitusjohtajaksi nimitystään tuolloin Aker Kværner -nimellä tunnetussa yhtiössä vuoteen 2007 saakka. Hän toimi yrityksen Field Development -yksikön johtajana 2002-2007. Hänellä on yli kahdenkymmenen vuoden kokemus suurista öljyteollisuuden toimitusprojekteista. Hän palasi Aker Kværneriin Arne Blystad AS -yhtiön johdosta. Lieunghin edeltäjä Aker Kværnerin toimitusjohtajana oli Martinus Brandal joka siirtyi yhtiön hallituksen puheenjohtajaksi. Lieunghin toimitusjohtajakausi loppui 16. kesäkuuta 2010, jolloin virkaatekeväksi toimitusjohtajaksi alkoi talousjohtaja Leif H. Borge. Syitä Lieunghin eroon ei kerrottu. Yhtiön kerrottiin kehittyneen hyvin hänen pääjohtajakaudellaan. == Lähteet == == Aiheesta muualla == *Simen Lieungh Aker-yhtiöiden sivustolla Luokka:Norjalaiset yritysjohtajat Luokka:Vuonna 1960 syntyneet Luokka:Elävät henkilöt
Mavlet Batirov

Mavlet Batirov (s. 12. joulukuuta 1983 Hasavjurt, Dagestanin ASNT, Neuvostoliitto) on venäläinen vapaapainija ja olympiavoittaja. Batirov voitti olympiakultaa 55 kilogramman painoluokassa 2004 Ateenan olympialaisissa missä häntä oli loppuottelussa vastassa amerikkalainen Stephen Abas. Neljä vuotta myöhemmin Pekingin olympialaisissa hän voitti kultaa 60-kiloisten sarjassa. Batirov on lisäksi voittanut 60 kilogramman painoluokassa maailmanmestaruuden 2007 Bakussa ja Euroopan mestaruuden 2006 Moskovassa. Hän on myös saavuttanut MM-pronssia 2006 (60 kg) ja EM-pronssia 2003 (55 kg). Batirov asuu yhä synnyinkaupungissaan Hasavjurtissa. Seuratasolla hän edustaa armeijan keskusurheiluseuraa. ==Lähteet== * http://www.wrestrus.ru/article.asp?id=2166&vi;=1970 * Mavlet Batirov FILA:n tietokannassa Luokka:Venäläiset vapaapainijat Luokka:Venäläiset olympiavoittajat Luokka:Vuonna 1983 syntyneet Luokka:Elävät henkilöt
Kesäparalympialaiset 1980

Kesäparalympialaiset 1980 järjestettiin Alankomaissa, Arnhemissa. Kisat avasi 21. kesäkuuta kisojen suojelija prinsessa Margriet. 1 973 kilpailijaa 42 maasta otti osaa. Uutena vammaluokkana kisoihin otettiin CP-vammaiset. Uutena lajina paralympialaisissa oli istumalentopallo. Kisojen ansiosta perustettiin Kansainvälinen Yhteistyökomitea (ICC), josta oli 1980-luvun loppuun mennessä muodostunut nykyinen Kansainvälinen Paralympiakomitea (IPC). Alkujaan kisojen uskottiin järjestettävän Moskovassa, joka oli saanut saman vuoden kesäolympialaiset järjestettäväkseen. Asiasta ei kuitenkaan saatu positiivista vastausta vuonna 1976, jolloin asiasta tiedusteltiin. Etelä-Afrikan, Alankomaiden ja Tanskan kansalliset järjestöt tarjoutuivat järjestämään paralympialaiset. Lopulta Alankomaat sai kisat järjestettäväkseen. Varainkeruuta varten aloitettiin vuonna 1977 TV-ohjelma nimeltä Telebingo. Etelä-Afrikan ei sallittu osallistua kisoihin vastalauseena maan harjoittaman apartheidian takia. == Mitalitaulukko TOP-10 == 1 align=left 75 66 54 195 2 align=left 75 50 52 177 3 align=left 67 48 46 161 4 align=left 64 35 31 130 5 align=left 47 32 21 100 6 align=left 33 31 36 100 7 align=left 31 36 24 91 8 align=left 28 26 31 85 9 align=left 20 16 6 42 10 align=left 15 13 8 36 == Lähteet == == Aiheesta muualla == * Official website of the Paralympic Movement * Paralympialaisten historiaa - Spirit in Motion YouTubessa *
Martinus Brandal

Martinus Brandal (s. 1960 Hareid, Norja) on norjalainen yritysjohtaja. Hän oli norjalaisen pörssiyhtiö Aker Solutions ASA:n hallituksen puheenjohtaja kaudella 2008–2010. Tätä ennen hän toimi saman, tuolloin Aker Kværner -nimellä tunnetun, yrityksen toimitusjohtajana vuosina 2006–2008. == Ura == Brandal valmistui sähköinsinööriksi Oslon valtionkorkeakoulusta. Vuosina 1985–2004 hän työskenteli ABB-yhtiöissä, muun muassa yhtiön Process Automation -liiketoiminta-alueen johtajana Zürichissa. Hän siirtyi Aker-konsernin palvelukseen heinäkuussa 2004, jonka jälkeen hän työskenteli tuolloin Aker Kværner -nimellä tunnetun yhtiön toimitusjohtajana 2006–2008. Tämän jälkeen hän siirtyi yhtiön hallituksen puheenjohtajaksi kaudelle 2008–2010. Hän on myös toiminut ja toimii muidenkin yhtiöiden hallituksissa. Vuonna 2006 Brandal ansaitsi pelkästään bonuksina yli 9 miljoonaa norjan kruunua ja hänen vuosiansionsa ylittivät 18 miljoonaa kruunua. == Lähteet == Luokka:Norjalaiset yritysjohtajat Luokka:Vuonna 1960 syntyneet Luokka:Elävät henkilöt
Kjell Inge Røkke

Kjell Inge Røkke (25. lokakuuta 1958 Molde, Norja) on norjalainen liikemies. Hän omistaa holding-yhtiö TRG Holdingin, joka on suurin pörssiyhtiö Aker ASA:n osakkeenomistaja 66,66 prosentin osuudella. Aker ASA:n välityksellä Røkkellä on määräysvalta useissa yhtiöissä, esimerkkeinä Aker Solutions ASA, Aker Seafood, Aker American Shipping, Aker Material Handling sekä Aker Capital. Aker ASA omistaa myös vähemmistöosuuden Aker Drilling -yhtiöstä. Røkken arvioitiin olevan vuonna 2007 Norjan neljänneksi rikkain henkilö 19,8 miljardin norjan kruunun omaisuudellaan. == Ura == Røkken liikemiesura alkoi 1982, jolloin hän muutti Yhdysvaltoihin ja osti kalastusaluksen. Hän loi merkittävää kalastusliiketoimintaa Seattlessa American Seafoods Companyn kautta. Vuonna 1994 hän kokosi yhteen yritystoimintansa Resource Group International -nimiseksi yhtiöksi. Hän hankki kontrolliinsa Aker-yhtiöt yhdessä liikekumppaninsa Bjørn Rune Gjelstenin kanssa vuonna 1996. Vuonna 2000 hän vei läpi paljon keskustelua herättäneen Kværner-kaupan. Hän rahoitti suuret hankintansa lainavaroin. Hänen hankintojensa arvon romahdettua alle ostohinnan, Røkken täytyi myydä luksusveneitään ja omaisuuttaan välttääkseen konkurssin. Vuonna 2007 elinkeinoministeri Dag Terje Andersen päätti ostaa Røkkeltä 30 % Aker Holdingin osakkeista Norjan valtion hallintaan paljon kritiikkiä ja keskustelua herättäneessä osakekaupoissa. Røkke ansaitsi kaupalla 4,8 miljardia kruunua. ==Lähteet== Luokka:Norjalaiset liikemiehet Luokka:Vuonna 1958 syntyneet Luokka:Norjalaiset miljardöörit Luokka:Elävät henkilöt
Besik Kuduhov

Besik Serodinovitš Kuduhov (, 15. elokuuta 1986 Tshilonin kylä, Etelä-Ossetian autonominen alue, Georgian SNT, Neuvostoliitto – 29. joulukuuta 2013) oli Venäjää edustanut vapaapainija, olympiamitalisti, maailman- ja euroopanmestari. Vuonna 2007 Kuduhov voitti kultaa vapaapainin 55 kilogramman painoluokasta sekä Sofian EM-kisoista että Bakun MM-kisoista. Edellisvuonna hän oli saavuttanut MM-hopeaa. Pekingissä 2008 Kuduhov voitti olympiapronssia. Herningin MM-kilpailuissa 2009 hän voitti kultaa 60 kg:n painoluokassa, samoin kahtena seuraavana vuonna Moskovasta ja Istanbulista. Lontoossa 2012 hän ylsi olympiahopeaan. Kuduhovin Lontoon olympialaisissa antamasta dopingnäytteestä löytyi merkkejä dopingin käytöstä uusintatutkimuksissa vuonna 2016. Hänen kuolemansa vuoksi hänen suoritustaan ei kuitenkaan hylätty eikä hän menettänyt mitaliaan. Kuduhov asui Pohjois-Ossetia-Alanian tasavallassa Beslanin kaupungissa. Seuratasolla hän edusti armeijan keskusurheiluseuraa. Hän oli 164 senttimetriä pitkä ja painoi 55–60 kilogrammaa. Kuduhov kuoli auto- onnettomuudessa Krasnodarin ja Vladikavkazin välisellä tiellä 29. joulukuuta 2013. == Lähteet == * Profiili painitietokannassa iat.uni-leipzig.de * Besik Kudukhov Bio, Stats and Results Olympics at Sports-Reference.com === Viitteet === Luokka:Venäläiset vapaapainijat Luokka:Venäläiset olympiamitalistit Luokka:Liikenneonnettomuudessa kuolleet Luokka:Vuonna 1986 syntyneet Luokka:Vuonna 2013 kuolleet
Georgi Ketojev

Georgi Ketojev (s. 19. marraskuuta 1985 Tbilisi, Gruusian SNT) on vuodesta 2016 Armeniaa edustanut vapaapainija, maailmanmestari ja kaksinkertainen Euroopan-mestari. Aiemmin hän edusti Venäjää. Vuonna 2007 Ketojev voitti vapaapainin 84 kilogramman painoluokassa kultaa sekä Sofian EM-kisoista että Bakun MM-kisoista. Hän puolusti menestyksekkäästi EM-kultaansa vuotta myöhemmin Tampereen kilpailuissa. Ketojev on lisäksi voittanut sotilaiden maailmanmestaruuden vuonna 2006 sekä lukuisia mitaleita nuorempien ikäluokkien arvokisoista. Pekingin kesäolympialaisissa 2008 Ketojev paini sarjansa 84 kg suosikkina, mutta hävisi välierissä Georgian Revazi Mindorašvilille, joka voitti myös sarjan kultamitalin. Ketojev sai lopulta pronssia voitettuaan pronssiottelunsa. Vilnan EM-kilpailuissa 2009 Ketojev voitti hopeaa 96-kiloisissa. Hän saavutti MM-pronssia 97 kg:n painoluokassa Pariisissa 2017. Seuratasolla Ketojev edustaa vladikavkazilaista Spartakia. Aiemmin hän edusteti Pietarin SKA:ta. Hän on 180 senttimetriä pitkä ja painaa 100 kilogrammaa. Hänen valmentajanaan on toiminut vuodesta 1996 Marek Tedejev. ==Lähteet== * Georgi Ketojev FILA:n tietokannassa * Ketojevin esittely Venäjän painiliiton sivuilla (Pekingin vapaapainin olympiajoukkue) * Profiili iat.uni- leipzig.de-sivustolla ===Viitteet=== Luokka:Venäläiset vapaapainijat Luokka:Armenialaiset vapaapainijat Luokka:Venäläiset olympiamitalistit Luokka:Vuonna 1985 syntyneet Luokka:Elävät henkilöt
Širvani Muradov

Širvani Muradov (s. 20. kesäkuuta 1985 Tšalajevon kylä, Dagestanin ASNT) on Venäjää edustava vapaapainija ja olympiavoittaja. Muradov voitti Euroopan- mestaruuden 96 kilogramman painoluokassa 2007 Sofian EM-kisoissa. Kyseessä olivat hänen ensimmäiset aikuisten arvokilpailunsa. Kaksi vuotta aiemmin hän oli voittanut juniorien EM-kultaa 84-kiloisten sarjassa. Muradov sai paikan Pekingin olympialaisiin 2008 ennen moninkertaista olympiavoittajaa ja maailmanmestaria Hadžimurat Gatsalovia. Muradov oli paikkansa veroinen, sillä hän paini olympiakultaa kaataen finaalissa Kazakstanin Taimuraz Tigievin. Muradov edustaa seuratasolla armeijan keskusurheiluseuraa. Hän asuu Mahatškalassa, Dagestanissa. == Lähteet == * Ketojevin esittely Venäjän painiliiton sivuilla (Pekingin vapaapainin olympiajoukkue) Luokka:Venäläiset vapaapainijat Luokka:Venäläiset olympiavoittajat Luokka:Vuonna 1985 syntyneet Luokka:Elävät henkilöt
Irbek Farnijev

Irbek Valentinovitš Farnijev (s. 12. tammikuuta 1982 Ordžonkidze, Pohjois- Ossetian ASNT) on venäläinen vapaapainija. Vuonna 2003 Farnijev voitti maailmanmestaruuden 66 kilogramman painoluokassa New Yorkin MM-kisoissa ja Euroopan mestaruuden Riian EM-kisoissa. Lisäksi hän on saavuttanut EM-hopeaa 2001 Budapestissa (69 kg) ja 2007 Sofiassa sekä MM-pronssia 2007 Bakussa. Seuratasolla Farnijev edustaa armeijan keskusurheiluseuraa. Hän asuu synnyinkaupungissaan Vladikavkazissa. Hän on 169 senttimetriä pitkä ja painaa 69 kilogrammaa. ==Lähteet== * Irbek Farnijev FILA:n tietokannassa * Irbek Farnijevin esittely Venäjän painiliiton sivuilla (Pekingin vapaapainin olympiajoukkue) Luokka:Venäläiset vapaapainijat Luokka:Vuonna 1982 syntyneet Luokka:Elävät henkilöt
Aslanbek Huštov

Aslanbek Vitaljevitš Huštov (, s. 1. heinäkuuta 1980 Beloglinka, Kabardi- Balkarian ASNT) on Venäjää edustava kreikkalais-roomalaisen tyylin painija, olympiavoittaja ja Euroopan mestari. 96 kilogramman painoluokassa painiva Huštov voitti Euroopan mestaruuden Tampereella 2008. Samana vuonna hän voitti myös oman sarjansa maailmancupissa. Vuonna 2007 hän saavutti sotilaiden MM- pronssia. Huštov voitti olympiakultaa Pekingissä 2008 voitettuaan saksalaisen Mirko Englichin finaalissa pistein 6-0, 3-0.. Toisen EM-kultamitalinsa Huštov voitti Vilnasta 2009, ja onnistui näin puolustamaan edellisvuoden mestaruuttaan. Saman vuoden Herningin MM-kilpailuissa hän sai pronssia. Vuosi 2010 oli Huštoville edellisvuoden toisinto: hän saavutti kolmannen Euroopan mestaruutensa Bakusta ja sijoittui Moskovan MM-kilpailuissa pronssille. Huštov tunnetaan erityisesti junttanostostaan. Hän aloitti painin 8-vuotiaana, mutta alkoi panostaa painiin kokopäiväisesti vasta 24-vuotiaana. Huštov asuu Krasnojarskissa. Hänellä on vaimo ja yksi tytär. Hän on 180 senttimetriä pitkä ja painaa 99 kilogrammaa. == Lähteet == * Profiili foldeak.com:in painitietokannassa * Aslanbek Khushtov Biography and Olympic Results Sports Reference LLC. * Profiili FILA:n tietokannassa === Viitteet === Luokka:Venäläiset kreikkalais-roomalaisen tyylin painijat Luokka:Venäläiset olympiavoittajat Luokka:Vuonna 1980 syntyneet Luokka:Elävät henkilöt
Natalja Golts

Natalja Jurjevna Golts (, s. 22. elokuuta 1985 Montšegorsk, Murmanskin alue) on venäläinen naispainija ja Euroopan mestari. Hän painii 55 kilogramman painoluokassa. Golts on voittanut urallaan Euroopan mestaruuden viidesti (Riika 2003, Varna 2005, Moskova 2006, Sofia 2007 ja Tampere 2008) ja EM- hopeaa kerran (Baku 2010). MM-kisoissa hän on sijoittunut neljä kertaa pronssille (Khalkis 2002, New York 2003, Budapest 2005 ja Baku 2007) ja kerran hopealle (Tokio 2008). Lisäksi hänellä on lukuisia mitaleita nuorempien ikäluokkien arvokilpailuista. Painin maailmancupissa Golts voitti kultaa 2002, hopeaa 2005 ja pronssia 2003. Pekingin kesäolympialaisissa 2008 hän sijoittui kahdeksanneksi. Golts on 163 senttimetriä pitkä ja painaa 55 kilogrammaa. Hän asuu Moskovassa. Siviilisäädyltään hän on naimaton. == Lähteet == * Natalja Golts foldeak.com:in painitietokannassa * Nataliya Golts Biography and Olympic Results Sports Reference LLC. * Profiili FILA:n sivustolla Luokka:Venäläiset naispainijat Luokka:Vuonna 1985 syntyneet Luokka:Elävät henkilöt
Namiq Abdullayev

Namiq Abdullayev (s. 5. tammikuuta 1971) on azerbaidžanilainen vapaapainija ja olympiavoittaja. Abdullayev voitti olympiakultaa 54 kilogramman painoluokassa 2000 Sydneyn olympialaisissa. Neljä vuotta aikaisemmin hän oli jäänyt Atlantan olympialaisissa hopealle 52 kilogramman painoluokassa. Euroopan mestaruuksia Abdullayev on voittanut kaksi kappaletta: 1995 Fribourgissa (52 kg) ja 2003 Riiassa. Lisäksi hän on saavuttanut urallaan kolmesti MM-hopeaa (1994, 1998, 2002), kahdesti EM-hopeaa (1997, 2006) sekä kerran MM-pronssia (2006) ja EM- pronssia (1996). Vuonna 1995 hän saavutti hopeaa sotilaiden maailmankisoista. Abdullayev on 160 senttimetriä pitkä ja painaa 58 kilogrammaa. == Lähteet == * Namik Abdullajev FILA:n tietokannassa Luokka:Azerbaidžanilaiset vapaapainijat Luokka:Azerbaidžanilaiset olympiavoittajat Luokka:Vuonna 1971 syntyneet Luokka:Elävät henkilöt
Tammenlehvän perinneliitto

Tammenlehvän Perinneliitto ry () on suomalainen yhdistys, joka vaalii toisessa maailmansodassa palvelleiden suomalaisten sekä Suomen asevoimissa palvelleiden ulkomaalaisten sotaveteraanien perinteitä. Yhdistys on perustettu vuonna 2003 ja sen perustajajäseniä olivat Sotainvalidien Veljesliitto, Suomen sotaveteraaniliitto, Rintamaveteraaniliitto ja Rintamanaisten Liitto. Valtakunnalliset veteraanijärjestöt Sotainvalidien Veljesliitto, Suomen Sotaveteraaniliitto ja Rintamaveteraaniliitto on tarkoitus ajaa alas vuoteen 2025 mennessä, ja Tammenlehvän Perinneliitto ottaa vastuun veteraanityöstä sen siirtyessä edunvalvonnasta enemmän perinteiden vaalimiseksi. == Jäsenyhteisöt == * Sotainvalidien Veljesliitto ** Sotainvalidien Perinnejärjestö * Suomen Sotaveteraaniliitto ** Sotaveteraanien tuki- ja perinnesäätiö * Rintamaveteraaniliitto ** Rintamaveteraaniliiton kannatus- ja perinnesäätiö * Kaatuneitten Omaisten Liitto * Veteraanivastuu * Jatkosodan Siviiliveteraanit * Suomen-poikien perinneyhdistys * Sotavainajien muiston vaalimisyhdistys * Maanpuolustuskiltojen liitto * Reserviläisliitto * Suomen Reserviupseeriliitto * Suomen Rauhanturvaajaliitto * Sotilaskotiliitto * Suomen Kotiseutuliitto * kadettikunta * Suojeluskuntien ja Lotta Svärdin Perinteiden Liitto * Sotilaspoikien Perinneliitto * Suomen Lottaperinneliitto * Vapaussodan Perinneliitto == Lähteet == == Aiheesta muualla == * Tammenlehvän Perinneliitto * Luokka:Suomalaiset veteraanijärjestöt
Myrkskog

Myrkskog on norjalainen metallimusiikkia soittava yhtye, joka perustettiin vuonna 1993. Yhtye on julkaissut kaksi albumia Candlelight-levy-yhtiön nimissä. ==Jäsenet== ===Nykyinen kokoonpano=== * Destructhor - kitara, laulu * Secthdamon - rummut * Demariel - basso ===Entiset jäsenet=== * Master V - basso, laulu (albumilla Deathmachine) * Savant M - kitara (albumilla Deathmachine) ==Diskografia== * Ode til Norge - 1995 (demo) * Apocalyptic Psychotica - The Murder Tape - 1998 (Demo) * Deathmachine - 2000 * Superior Massacre - 2002 ==Aiheesta muualla== *Yhtyeen viralliset kotisivut Luokka:Norjalaiset blackened death metal -yhtyeet
Walter Winchell

pienoiskuva|Walter Winchell vuonna 1960. Walter Winchell (synt. Walter Winche 7. huhtikuuta 1897 New York, New York - 20\. helmikuuta 1972 Los Angeles, Kalifornia) oli yhdysvaltalainen sanomalehti- ja radiotoimittaja.virtualology.com: Walter Winchell Hän oli ensimmäinengradesaver.com: Glossary of Terms nykytyyppinen juorutoimittaja ja uransa huipulla 1940- ja 1950 -luvuilla hänen kirjoituksiaan julkaistiin 2 000 sanomalehdessä.cnn.com: Walter Winchell, ex-big shot, resurrected on the small screen Winchellillä on kaksi tähteä Hollywood Walk of Famella. Radio Hall of Fameen hänet valittiin 2004. ==Lähteet== ==Aiheesta muualla== * *Radio Hall of Fame: Walter Winchell *Ralph D. Gardner: The Age of Winchell *howstuffworks.com: 15 Terms Popularized by Walter Winchell Luokka:Hollywood Walk of Fame Luokka:Radio Hall of Fame Luokka:Yhdysvaltalaiset toimittajat Luokka:Vuonna 1897 syntyneet Luokka:Vuonna 1972 kuolleet Luokka:Seulonnan keskeiset artikkelit
Mesjuusto

Mesjuusto eli herajuusto (, ) on maidon herasta valmistettava kiinteähkö juusto. Mesjuustoa kuvataan tarkemmin "karamellisoituna heratiivisteenä, jossa maitoa ja kermaa on lisätty heraan". Maailman terveysjärjestön ja elintarvike- ja maatalousjärjestön määritelmien mukaan ruskea juusto ei ole oikea juusto, koska oikea juusto valmistetaan vain juustomassasta, josta hera on erotettu. Ruskea juusto valmistetaan juustotuotannon jäännöstuotteesta, valmistukseen voidaan käyttää lehmänmaidon, vuohenmaidon tai lampaanmaidon heraa tai näiden erilaisia sekoituksia. Valmistuksessa heraa keitetään hitaasti kokoon, jotta osa sen sisältämästä vedestä haihtuu. Keittämisen yhteydessä heran sisältämä maitosokeri karamellisoituu. Ruskeiden "juustojen" kuiva-aineesta lähes puolet on maitosokeria. Tästä syystä monet heratuotteet (esimerkiksi mesjuusto ja mesvoi) ovat väriltään ruskeita ja maultaan makeita. Heratuotteisiin voidaan lisätä myös maitoa, kermaa tai voita, joilla vaikutetaan lopputuotteen makuun ja koostumukseen. Mesjuusto ja muut heratuotteet ovat yleisiä Norjassa, jossa niitä pidetään kansallisena erikoisuutena.https://snl.no/brunost Niitä valmistetaan jonkin verran myös Ruotsissa, kun taas Suomessa niitä käytetään vain vähän. ==Lähteet== Luokka:Norjalaiset juustot
Lopitsa

thumb|Pietarin ja Paavalin kirkon rauniot. Lopitsa eli Klopitsa () on kylä ja maalaiskunta Leningradin alueen Volossovan piirissä Venäjällä. Se sijaitsee Länsi-Inkerin ylängöllä Kikkerin ja Tallinnan valtatien välisen tien varrella. Asukkaita kunnassa on 1 600 henkeä. Kunnan hallinnollinen keskus on Lopitsan kylä. Lisäksi siihen kuuluvat Silikorotkan () taajama ja 6 kylää: Kantola eli Kantokylä (), Kemppaala (), Olkkuva eli Olkkova (), Oravankylä (), Repla () ja Ronkovitsa (). Lopitsassa oli 1700-luvun puolivälissä perustettu ortodoksinen seurakunta, johon kuului 1880-luvulla puolisentoista tuhatta venäläistä. Toiseen maailmansotaan saakka enemmistönä seudulla olivat kuitenkin Kupanitsan luterilaiseen seurakuntaan kuuluneet inkerinsuomalaiset. Nähtävyyksiä ovat entisen Musin-Puškinin hovin puisto Lopitsassa sekä Kemppaalan kartano. Lopitsassa on vuonna 1784 rakennetun ortodoksisen Pietarin ja Paavalin kirkon rauniot. Kunnan päämies on Sergei Konovtsev, kunnanhallinnon päämies Alevtina Koppanen. Leningradin alueella on myös toinen kylä, jonka suomalainen nimi on Klopitsa. Se sijaitsee Lomonosovin piirissä Kapriosta itään. Ruotsalaisaikana 1600-luvulla se oli samannimisen luterilaisen seurakunnan keskus. ==Lähteet== ==Aiheesta muualla== * Lopitsa Leningradin alueen kulttuuri -tietosanakirjassa Luokka:Kupanitsan kylät Luokka:Volossovan piirin kunnat
Suuri-Ruuta

Suuri-Ruuta tai Vruuda () on kylä ja maalaiskunta Leningradin alueen Volossovan piirissä Venäjällä. Se sijaitsee Laukaan sivujoen Ruutainjoen yläjuoksulla Volossovan ja Opoljan välisen maantien varrella. Kylässä on asukkaita 2 200 ja kunnassa 3 700 henkeä. Kunnan läpi kulkee Hatsinan ja Iivananlinnan välinen rautatie, jolla on Ruudan asema ja Oventsan pysäkki. Kuntaan kuuluvat seuraavat asutuskeskukset: kylät Arokylä (), Himmaisi (), Jaamanautio (), Konohovitsa (), Koritsa (), Krasnyje Prologi (), Lessytsä tai Lessovitsa (), Lietoksi (), Mertsa tai Smerdovitsa (), Muromitsa (), Nääsä tai Knäsä (), Oventsa tai Ovenitsa (), Pieni-Ruuta (), Polovitsa (), Reskutsa tai Treskovitsa (), Rollokka tai Rollakka (), Ruskotsa tai Ruskovitsa (), Suuri- Sääklitsä (), Sääkilitsä (), Uhkura (); taajamat Ruuta, Šturmangof () ja Sääklitsä. Kunnan eteläosassa ei ole asutusta. Hallinnollinen keskus on Suuren-Ruudan kylä. Ruudan kylä mainitaan ensimmäisen kerran Novgorodin Vatjan viidenneksen verokirjassa vuonna 1499/1500. Tuolloin se oli samannimisen Kaprion lääniin kuuluneen pogostan keskus. Nimi juontuu muinaisvenäläisestä ”lähdettä” merkitsevästä sanasta vrutets (). Toiseen maailmansotaan saakka seudulla asui inkerinsuomalaisia, jotka kuuluivat Moloskovitsan seurakuntaan. Monissa kylissä oli myös venäläisiä, ja 1800-luvun lopulla seudulle muutti paljon virolaisia. Nähtävyyksiä ovat vuonna 1840 rakennettu ortodoksinen Jumalansynnyttäjän kuolonuneen nukkumisen kirkko, keskiaikainen kurgaanihauta ja sen lähellä sijaitseva uhrikivi Suuressa-Ruudassa, aateliskartanot Konohovitsassa, Mertsassa ja Sääklitsässä. Kunnan päämies on Tamara Anisimova, kunnanhallinnon päämies Alla Zajantškovskaja. ==Lähteet== ==Aiheesta muualla== * Suuri-Ruuta Leningradin alueen kulttuuri -tietosanakirjassa Luokka:Moloskovitsan kylät Luokka:Volossovan piirin kunnat
Akadimía Plátonos

Akadimía Plátonos () on kaupunginosa Ateenassa Kreikassa. Se sijaitsee kolme kilometriä luoteeseen Ateenan keskustasta ja kuuluu kaupungin 4. suuralueeseen. Kaupunginosa on saanut nimensä Platonin Akatemiasta, jonka Platon perusti alueella sijainneeseen Akademeian lehtoon vuonna 385 eaa. Akatemia toimi alueella osittaisin keskeytyksin vuoteen 529 saakka. Ateenan laajetessa voimakkaasti 1900-luvun alkupuolella alueelle alettiin rakentaa sekä asuinrakennuksia että teollisuutta. Toisen maailmansodan jälkeen alueelle rakennettiin yhä korkeampia taloja. Nykyään alueella on enimmäkseen 8–10-kerroksisia asuinrakennuksia. Kaupunginosassa asuu noin – asukasta. Sen pinta-ala on noin 1 km². Viime vuosina Akademeian alueella on suoritettu arkeologisia kaivauksia. Arkeologinen puisto, Archaiologikó Párko Akadimías Plátonos, on avoinna yleisölle. Kaupunginosan koillispuolella on Sepólian kaupunginosa, kaakkoispuolella Metaxourgeío ja eteläpuolella Votanikós. Sen luoteispuolella sijaitsee Peristérin kaupunki ja länsipuolella Aigáleon kaupunki. == Lähteet == == Aiheesta muualla == Luokka:Ateenan kaupunginosat
Nordel

Nordel oli vuosina 1963–2009 toiminut pohjoismaisten kantaverkkoyhtiöiden yhteistyöjärjestö. Nordelin järjestelmään kuuluivat kaikkien Pohjoismaiden kantaverkot ja niiden väliset yhteydet. Islanti toimi järjestössä täysivaltaisena jäsenenä, mutta sen oma kantaverkko toimi itsenäisenä alijärjestelmänä ilman yhteyttä yhteiskäyttöverkkoon. Pohjoismaisen yhteiskäyttöverkon muodostavat Suomen, Ruotsin (Gotlantia lukuun ottamatta), Norjan ja Itä-Tanskan verkot, jotka toimivat samalla taajuudella. Läntisen Tanskan verkko ja Gotlannin verkko liittyvät siihen suurjännitetasavirranjohdoin. Nordel lopetettiin 1.7.2009 ja sen toiminnot ja vastuut on siirretty uudelle eurooppalaiselle yhteistyöjärjestölle ENTSO-E:lle. == Kantaverkkoyhtiöt == * Energinet (Tanska) * Fingrid Oyj (Suomi) * Landsnet hf (Islanti) * Statnett SF (Norja) * Svenska kraftnät (Ruotsi) ==Lähteet== == Aiheesta muualla == * Nordel * Energinet.dk * Fingrid Oyj * Landsnet hf * Statnett SF * Svenska Kraftnät Luokka:Energia Luokka:Pohjoismainen energiayhteistyö Luokka:Pohjoismaiset järjestöt
Euandros Fokislainen

Euandros Fokislainen (, ; 200- ja 100-lukujen eaa. vaihde) oli antiikin kreikkalainen Platonin Akatemiaan kuulunut filosofi, joka oli kotoisin Fokiista. Akatemiassa hän oli Lakydeen oppilas ja seuraaja. Myöhemmin hän toimi Akatemian johdossa yhdessä Telekleen kanssa. Lakydeen viimeisen kymmenen elinvuoden aikana, noin vuosina 215–205 eaa., Euandros ja Telekles olivat auttaneet Akatemian johtamisessa, koska Lakydes oli ollut vakavasti sairaana. He jatkoivat Akatemian johdossa Lakydeen kuoleman jälkeen ilman muodollista valintaa. Telekleen kuoltua vuonna 167/166 Euandros jatkoi Akatemian johdossa vielä joitakin vuosia. Euandrosta itseään seurasi hänen oppilaansa Hegesinos. Euandroksen omasta filosofisesta ajattelusta tai kirjoituksista ei tiedetä mitään.Diogenes Laertios: Merkittävien filosofien elämät ja opit, IV.60; Cicero: Academica, II.6. Hän kuitenkin todennäköisesti jatkoi Arkesilaoksen akateemista skeptisismiä jossakin muodossa. Iamblikhos mainitsee useita pythagoralaisia Euandros-nimisiä filosofeja, jotka olivat kotoisin Krotonista, Metapontionista ja Leontinista.Iamblikhos: Vit. Pyth. 36 Plutarkhos mainitsee puolestaan kreetalaisen Euandroksen.Lysand. 23. Nämä kaikki ovat eri henkilöitä. == Lähteet == Luokka:Akatemialaiset
Grönlannin mannerjäätikkö

pienoiskuva|Grönlannin mannerjää on painanut saaren keskiosan kuopalle. Grönlannin mannerjäätikkö on Grönlannin sisäosia peittävä jäätikkö. Se on laajalti kaksi kilometriä paksu ja paksuimmalta kohdaltaan noin 3,2 kilometriä paksu. Se on 2 500 km pitkä ja 1 000 km leveä.Swaney, Deanna, 1997, s. 362. Uutta jäätikköä syntyy jatkuvasti oman painonsa ansiosta tiivistyvästä lumesta. Osa jäästä sulaa pois kesän aikana, osa sulaa jään aiheuttaman valtavan paineen takia jäätikön pohjalla ja osa virtaa pois jäävuorina. Grönlannin mannerjäästä 7 % laskeutuu mereen Sermeq Kujalleqista (, ”eteläinen jäätikkö”) ja se synnyttää myös enemmän jäävuoria kuin mikään muu pohjoisen pallonpuoliskon jäätiköistä. == Historia == Grönlannin mannerjäätikkö yhdistyi useammista yksittäisistä jäätiköistä isoksi jäämassaksi kahdesta yhteen miljoonaa vuotta sitten. Grönlannin jäätikkö oli nykyistä laajempi jääkaudella, mutta se oli hieman nykyistä pienempi tuhansia vuosia sitten holoseenin lämpöhuipun aikoihin. Grönlannissa oli nykyistä lämpimämpää vielä keskiajan lämpökaudella, jolloin viikingit kävivät siellä.Valpola, Veli & Anttila, Inkeri & Jauho, Pekka & Littunen, Yrjö, s. 179. == Jään sulaminen == Jää sulaa jäätikön reunaa ympäröivällä sulamisalueella, jossa lämpötila nousee kesällä kyllin korkeaksi. Sulamisalue on ollut esimerkiksi vuonna 2007 40 % koko jäätiköstä. Sen reunalla jää on noin 500 metriä paksua. Sulamista tapahtuu alueella huhti–lokakuussa ja tämä alue laajenee huhti–lokakuun välillä. Yöpakkasia on tällä alueella kesälläkin, ja ne jäädyttävät pinnan yöksi. Nopeimmin jäätikkö sulaa reunoiltaan, kun taas keskellä jäätikköä on havaittu myös jään paksunemista. Jäätä sulattavat osaltaan kryokoniitiksi sanotut pienet tummat hituset, jotka koostuvat muun muassa tuulen tuomasta pölystä ja levistä. Niiden tummuus heikentää jään heijastavuutta ja lisää lämmön imeytymistä, mikä taas sitten nopeuttaa sulamista. Jäälle syntyy kesällä sulamisvedestä jäätikköjärviä ja -jokia. Jäähän syntyy sen liikkuessa peruskallion päällä suuria halkeamia, joihin järvet lopulta syöksyvät synnyttäen kuilumaisen jäätikkökaivon. Vesi virtaa jään alla liukastaen sen liikettä. 1990-luvun puolivälissä sulamisvedet nostivat merenpintaa 0,13 millimetriä vuodessa, kun taas 1997–2003 vuosittainen määrä oli jo 0,25 millimetriä. Jos mannerjäätikkö sulaisi kokonaan, se nostaisi merenpintaa kuudella metrillä. == Lähteet == * * === Viitteet === == Aiheesta muualla == * * Luokka:Grönlannin maantiede Luokka:Jäätiköt
Telekles

Telekles () (k. 167/166 eaa.) oli antiikin kreikkalainen Platonin Akatemiaan kuulunut filosofi. Akatemiassa hän oli Lakydeen oppilas ja seuraaja. Myöhemmin hän toimi Akatemian johdossa yhdessä Euandroksen kanssa. Lakydeen viimeisen kymmenen elinvuoden aikana, noin vuosina 215–205 eaa., Telekles ja Euandros olivat auttaneet Akatemian johtamisessa, koska Lakydes oli ollut vakavasti sairaana. He jatkoivat Akatemian johdossa Lakydeen kuoleman jälkeen ilman muodollista valintaa. Telekleen kuoltua vuonna 167/166 Euandros jatkoi Akatemian johdossa vielä joitakin vuosia. Telekleen omasta filosofisesta ajattelusta tai kirjoituksista ei tiedetä mitään.Diogenes Laertios: Merkittävien filosofien elämät ja opit, IV.60; Cicero: Academica, II.6. Hän kuitenkin todennäköisesti jatkoi Arkesilaoksen akateemista skeptisismiä jossakin muodossa. == Lähteet == Luokka:Akatemialaiset
Hegesinos Pergamonlainen

Hegesinos Pergamonlainen () (n. 160 eaa.) oli antiikin kreikkalainen Platonin Akatemiaan kuulunut filosofi. Hän oli kotoisin Pergamonista. Hegesinos toimi Akatemian johtajana Euandroksen jälkeen ja välittömästi ennen Karneadesta. Hän vaikutti vuoden 160 eaa. aikoihin, mutta muuten hänestä ei tiedetä juurikaan mitään muuta.Diogenes Laertios: Merkittävien filosofien elämät ja opit, IV.60; Cicero: Academica, II.6. Vaikuttaa kuitenkin siltä, että hän hyväksyi Arkesilaoksen akateemisen skeptisismin ainakin jossakin muodossa. == Lähteet == Luokka:Akatemialaiset
Das Modell

Das Modell (, kirjoitettu myös muodossa Das Model monissa levypainoksissa) on Kraftwerk-yhtyeen kappale vuodelta 1978. Sen sävelsivät Ralf Hütter ja Karl Bartos, ja sanoittamiseen osallistui taiteilija Emil Schult. Kappale julkaistiin levyllä Die Mensch-Maschine. Kappale oli sijalla 1 Ison-Britannian listalla. Kappale julkaistiin ensin 7"-singlelevyllä Saksassa (B-puoli: "Neonlicht"). Englanninkielisenä versiona se julkaistiin heinäkuussa 1981 lopulta "Computer love" -singlen B-puolelle. Tämä single saavutti sijan 36 Ison-Britannian listalla. Kun radio-DJ:t alkoivat soittaa "Computer Love" -singlen B-puolta, levy-yhtiö EMI päätti julkaista joulukuussa 1981 singlen uuden version "The Model" A-puolena. Yhtyeen on sanottu vastustaneen julkaisua. Uusi single saavutti 1. sijan helmikuussa 1982 ja oli 21 viikkoa Ison-Britannian singlelistan sijoilla 1–75. ==Cover-versiot== Kappaletta on versioitu aktiivisesti. Esimerkiksi Rammstein on tehnyt industrial-tyylisen cover-version ”Das Modell” vuonna 1997. Suomalainen Eläkeläiset-yhtye on puolestaan tehnyt humppatyylisen cover-version ”Humppamalli”. Luokka:Kraftwerk Luokka:Vuoden 1978 kappaleet Luokka:Saksalaiset musiikkikappaleet Luokka:Synthpop-kappaleet
Asemakylä (Kuivaniemi)

Asemakylä on Iin kunnassa Oulu–Tornio-rautatien itäpuolella Oijärventien varrella sijaitseva taajama, joka on entisen Kuivaniemen kunnan keskustaajama. Asemankylän taajamassa oli vuoden 2011 lopussa 912 asukasta. Kylä on muodostunut aikanaan Kuivaniemen entisen rautatieaseman läheisyyteen. Asemakylällä on muun muassa kaksi päivittäistavarakauppaa ja muuta liiketoimintaa. Asemakylällä on myös kunnantalo, alakoulu ja kiertävä päiväkoti. Yleisesti rautatien länsipuolella sijaitsevat urheilukenttä ja teollisuusalue sekä valtatie 4:n länsipuolella sijaitseva yläkoulu lasketaan kuuluvaksi Asemakylään. Kuivaniemen Asemakylää saatetaan kutsua joskus myös lyhyesti Kuivaniemeksi, vaikka Kuivaniemen alue sisältää myös muut entisen Kuivaniemen kunnan kylät. ==Katso myös== * Kuivaniemen kylä ==Lähteet== Luokka:Kuivaniemen kylät Luokka:Suomen entiset kuntakeskukset Luokka:Pohjois- Pohjanmaan maakunnan taajamat
Hestiaios Perinthoslainen

Hestiaios Perinthoslainen () (300-luvun eaa. alku) oli antiikin kreikkalainen Platonin Akatemiaan kuulunut filosofi. Hän oli kotoisin Perinthoksesta, Traakiasta. Hestiaios opiskeli Akatemiassa Platonin eläessä ja oli näin Platonin välitön oppilas.Diogenes Laertios: Merkittävien filosofien elämät ja opit III.46. Hestiaioksen näkemyksistä on säilynyt katkelmia muun muassa Aetioksen teoksessa Luonnonfilosofien mielipiteistä (Placita, 1.22.1-7). == Lähteet == Luokka:Akatemialaiset
Yhdysvaltain atomienergiakomissio

Yhdysvaltain atomienergiakomissio (United States Atomic Energy Commission (AEC)) oli Yhdysvaltain kongressin toisen maailmansodan jälkeen perustama komissio, jonka tarkoituksena oli valvoa ydinteknologian rauhanajan kehitystä. Presidentti Harry S. Truman allekirjoitti komission perustavan lain 1. elokuuta 1946 ja käytännössä siirsi ydinteknologian valvonnan armeijalta siviileille. AEC liitettiin 1977 uuteen energiaministeriöön. == Komission puheenjohtajat== Kausi Nimi Aikakauden Yhdysvaltain presidentit 1946-1950 David E. Lilienthal Harry S. Truman 1950-1953 Gordon Dean Harry S. Truman 1953-1958 Lewis Strauss Dwight D. Eisenhower 1958-1960 John A. McCone Dwight D. Eisenhower 1961-1971 Glenn T. Seaborg John F. Kennedy, Lyndon Johnson, Richard Nixon 1971-1973 James R. Schlesinger Richard Nixon 1973-1974 Dixy Lee Ray Richard Nixon ==Lähteet== *Buck, Alice L. A History of the Atomic Energy Commission. U.S. Department of Energy, DOE/ES-0003. July 1983. PDF file *Richard G. Hewlett; Oscar E. Anderson. The New World, 1939-1946. University Park: Pennsylvania State University Press, 1962. *Richard G. Hewlett; Francis Duncan. Atomic Shield, 1947-1952. University Park: Pennsylvania State University Press, 1969. *Richard G. Hewlett; Jack M. Holl. Atoms for Peace and War, 1953-1961: Eisenhower and the Atomic Energy Commission. Berkeley: University of California Press, 1989. atomienergiakomissio
Adenosiinideaminaasi

Adenosiinideaminaasi (ADA) on entsyymi, joka katalysoi adenosiinin hajoamisreaktiota. Hajoamistuotteena muodostuu inosiinimolekyyli ja ammoniakkia . Entsyymin puutos johtaa useimmiten SCID-oireyhtymään.Koholla olevat pitoisuudet voivat puolestaan olla merkki maksan sairauksista tai aivokalvontulehduksesta. Adenosiinideaminaasin entsyyminumero on EC 3.5.4.4 ja CAS-numero 9026-93-1. == Lähteet == == Aiheesta muualla == *Kyoto Encyclopedia of Genes and Genomes (KEGG): Enzyme, adenosine deaminase, EC 3.5.4.4 *Brenda: Information on EC 3.5.4.4 - adenosine deaminase Luokka:Hydrolaasit
Agrobakteerit

Agrobakteerit (Agrobacterium) on maaperäbakteerien suku. Agrobakteereja esiintyy yleisesti ja niitä käytetään siirrettäessä geenejä kasveihin. Agrobakteerit pystyvät liittämään omia geenejään kasvisolujen kromosomeihin, mitä käytetään hyväksi geeninsiirrossa. Yleisimmin käytetään A. tumefaciens -lajia. === Agrobakteeri H13-3 === Agrobakteeri H13-3 on pidetty harmittomana bakteerina, joka löytyy maaperästä. Tämä bakteeri elää keltalupiinin (Lupinus luteus) ritsosfäärissä. Ennen sekvensointi aikakausia sitä tunnettiin nimellä Rhizobium lupini H13-3. Agrobakteeri H13-3-laijilla flagella liikkuu vaan myötäpäivään. Tämä lajin flagella koostuu kolmesta proteiinista (FlaA, FlaB, and FlaD) ja on primaari reseptori bakteriofaagin 7-1-1 infektiossa. Kun faagi löytää flagellaan, se tarttuu siihen ja liukuu alas kiertyvällä liikkeellä kuin mutteri ruuvin ympärille. ==Lähteet== == Aiheesta muualla == *Laji.fi: Agrobacterium *National Center for Biotechnology Information (NCBI): Agrobacterium, taxonomy Luokka:Gramnegatiiviset bakteerit
Eevertti Pärnänen

Eevertti Pärnänen (10. heinäkuuta 1881 Pietari – 9. toukokuuta 1958 Janakkala) oli Inkerinmaalla toiminut suomalainen pappi ja kirjailija. Pärnäsen vanhemmat olivat hopeaseppä Antti Pärnänen ja Iida Maria Pastinen. Hän pääsi ylioppilaaksi 1901 ja hänet vihittiin papiksi 1906. Pärnänen toimi kappalaisena Keltossa Inkerinmaalla 1907–1915 sekä Moskovan suomalaisen seurakunnan saarnaajana 1912–1915. Hän oli kirkkoherrana Markkova- Järvisaaressa 1915–1918 ja Tyrössä 1918–1921. Pärnänen muutti Suomeen Tarton rauhan solmimisen jälkeen ja oli Tampereen rykmentin pastorina 1921–1925 ja sitten kirkkoherrana ensin Uudellakirkolla 1925–1941 ja viimeksi Janakkalassa 1941–1953. Hän oli myös Äyräpään rovastikunnan lääninrovastina 1938–1941. Pärnänen sai rovastin arvon 1932. Pärnäsen tunnetuin teos oli 1923 ilmestynyt 2-osainen romaani Antti Kivekäs, joka kertoi samannimisen järvisaarelaisen sissipäällikön elämästä ja inkeriläisten taisteluista tsaari Pietari Suuren joukkoja vastaan isovihan aikoihin. Inkerissä asuessaan Pärnänen toimitti ja kustansi Hyvä Sanoma-nimistä kuukausilehteä vuosina 1912–1918. == Teoksia == * Bolshevikit : silminnäkijän havaintoja ja mietteitä. WSOY 1922 * Antti Kivekäs : historiallinen romaani Isonvihan ajoilta, osat 1-2. WSOY 1923, 2. lyhennetty painos 1943 == Lähteet == * Suomen kirjailijat-tietokanta * Wikiaineisto: Kuka kukin oli 1961 * * (Eevertti Pärnäsen henkilötiedot) Luokka:Suomalaiset kirjailijat Luokka:Suomen evankelis-luterilaisen kirkon papit Luokka:Inkerin kirkon papit Luokka:Vuonna 1881 syntyneet Luokka:Vuonna 1958 kuolleet
Naurissaaren lahjusjupakka

Naurissaaren lahjusjupakka oli Helsingin kaupunginvaltuustossa syksyllä 1984 tapahtunut poliittinen skandaali. Rakennusliike Rakennus-Ruola ja venevalmistaja PR-Marin pyrkivät kaupunginvaltuutettuja lahjomalla vaikuttamaan siihen, että asuin- ja virkistyskäyttöön kaavoitetut maa-alueet Helsingin Naurissaaressa Kulosaaren kupeessa kaavoitettaisiin toimistorakennuksille. Asia paljastui juuri kunnallisvaalien alla 4. lokakuuta 1984, kun kaupunginhallituksen jäsen Ilkka Hakalehto (kesk.) kertoi joutuneensa syyskuussa lahjontayrityksen kohteeksi. Hakalehto kertoi rakennusalan merkittävän vaikuttajan tarjonneen hänelle rahaa kaavoitukseen liittyvistä asioista. Keskusrikospoliisi oli pidättänyt epäillyn jo useita päiviä aikaisemmin. Hakalehto oli järjestänyt tapaamisen niin, että se pystyttiin nauhoittamaan, ja luovuttanut nauhat sekä saamansa 5 000 markkaa poliisille. Jo seuraavana päivänä keskusrikospoliisi pidätti SKDL:n Helsingin kaupunginhallituksen jäsenen Pekka Saarnion lahjusten vastaanottamisesta. Kävi ilmi, että rakennusliike Rakennus-Ruola ja venevalmistaja PR-Marin lahjoivat lahjusrahoilla kaupunginvaltuutettuja puoltamaan yhtiöiden haluamia kaavamuutoksia Naurissaaressa Kulosaaren kupeessa. Yritykset halusivat lahjusten avulla saada asuin- ja virkistyskäyttöön merkityt alueet kaavoitettavaksi liike- ja toimistorakennuksille. Pekka Saarnio sai Naurissaaren kaavan palautetuksi Helsingin kaupunkisuunnittelulautakuntaan. Lahjonnan paljastuttua kaava-asia jäädytettiin. SKDL:n kaupunginvaltuutetut Saarnio ja Jouko Helin olivat ottaneet vastaan noin 30 000 markkaa, jotta kansandemokraatit äänestäisivät kaupunginhallituksessa Naurissaaren tonttiasiaa koskevan kaavoitusasian puolesta. He paljastivat asian 9. lokakuuta. Rakennus-Ruolan johtajat tunnustivat Saarnion ja Helinin lahjonnan, mutta kiistivät Ilkka Hakalehdolle annettujen 5 000 markan olleen peräisin Ruolalta. Saarnio ja Helin sanoivat, että rahat menivät talousvaikeuksissa painiskelevan SKDL:n Helsingin piirille. Samalla Helin ja Saarnio erosivat kaikista kaupungin luottamustehtävistä. Heidät tuomittiin 11 kuukauden ehdolliseen vankeusrangaistukseen, minkä lisäksi tuomitut erotettiin kaupunginvaltuustosta. Rakennus-Ruolan toimitusjohtaja Klaus Himberg ja johtaja Pentti Voutilainen sekä PR-Marinin toimitusjohtaja Pekka Rantakari tuomittiin lahjoman antamisesta ehdolliseen vankeuteen. Naurissaaren alueelle rakennettiin sittemmin A-lehtien toimitalo. ==Lähteet== ==Aiheesta muualla== *Ylioppilaslehti 15/2006: Paha poliitikko * Eero Taivalsaari: Lahjottu Helsinki: korruptiotapauksia sekä pohdintaa niiden syistä, seurauksista ja murtamisesta. Helsinki: Kansalaisten yhteistoimintaliike, 1988. ISBN 951-99995-3-1. Luokka:1980-luvun oikeustapaukset Luokka:Rikokset Helsingissä Luokka:1984 Luokka:Suomen korruptioskandaalit
Side (kappale)

Side on skotlantilaisen alternative rock-yhtye Travisin kappale. Kappale on julkaistu yhtyeen vuonna 2001 julkaistulla albumilla The Invisible Band. ==Kappaleet== *Kaikki kappaleet tehnyt Francis Healy, ellei toisin mainittu. CD1 #"Side" #"Driftwood" (Live) #"All the Young Dudes" (Live) - (Bowie) CD2 #"Side" #"You're a Big Girl Now" - (Dylan) #"Ancient Train" - (Dunlop) 7" #"Side" #"All the Young Dudes" (Live) - (Bowie) Luokka:Vuoden 2001 kappaleet Luokka:Brittiläiset rockkappaleet
Aktiivilietemenetelmä

Aktiivilietemenetelmä tarkoittaa jäteveden puhdistusmenetelmää, joka toteutetaan mikrobien avulla. Aktiivilietemenetelmässä bakteerit ja alkueläimet hajottavat orgaanisia yhdisteitä jätevedestä. Tämän avulla saadaan poistettua jopa yli 90 prosenttia yhdisteistä ja haitallisista mikrobeista. ==Lähteet== Luokka:Kemiantekniikka Luokka:Jätevesihuolto
Aktiivinen immunisointi

Aktiivinen immunisointi tarkoittaa elimistön oman vasta-ainetuotannon käynnistämistä. Tämä tapahtuu rokottamisella. Aktiivisen immunisoinnin seurauksena elimistö tuhoaa taudinaiheuttajan jo ensi tapaamisella nopeasti, eikä tautia ehdi kehittyä. Näin rokotetusta tulee immuuni tautia vastaan. Aktiivinen immunisointi onnistuu vain, jos taudinaiheuttajalla on T-soluista riippuvia antigeenejä. T-soluista riippumattomat antigeenit, kuten bakteerien kapselipolysakkaridit, eivät tuota immunologista muistia eikä tällaiseen antigeeniin perustuvaa rokotetta ole lainkaan mielekästä valmistaa. Ongelmaa on nykyään onnistuttu kiertämään kehittämällä konjugaattirokotteita, joissa antigeeni on sidottu johonkin valkuaisaineeseen T-soluvasteen saavuttamiseksi. Heikkoa T-soluvastetta voidaan kasvattaa myös muutamilla kemiallisilla aineilla, joita rokotteiden yhteydessä kutsutaan tehosteaineiksi eli adjuvanteiksi. s. 134-135 Aktiivisen immunisoinnin vastakohta on passiivinen immunisointi. ==Lähteet== Luokka:Rokotteet Luokka:Tartuntataudit